**О Б Р А З Л О Ж Е Њ Е**

**I. УСТАВНИ ОСНОВ ЗА ДОНОШЕЊЕ ЗАКОНА**

Уставни основ за доношење Закона о потврђивању Споразума о условима за слободан приступ тржишту рада на Западном Балкану садржан је у одредби члана 97. тачка 1. Устава Републике Србије, којом је прописано да Република Србија уређује и обезбеђује свој међународни положај и односе са другим државама.

**II. РАЗЛОЗИ ЗА ПОТВРЂИВАЊЕ СПОРАЗУМА**

Споразум о условима за слободан приступ тржишту рада на Западном Балкану потписан је у Тирани, 21. децембра 2021. године. Споразум је закључен као део иницијативе „Отворени Балкан”.

Потврђивање наведеног споразума омогућује се његово ступање на снагу, како је предвиђено чланом 19. тог споразума.

**III. ДА ЛИ СЕ МЕЂУНАРОДНИМ УГОВОРОМ СТВАРАЈУ ФИНАНСИЈСКЕ ОБАВЕЗЕ У ЊЕГОВОМ ИЗВРШАВАЊУ**

Споразумом о условима за слободан приступ тржишту рада на Западном Балкану не стварају се финансијске обавезе у његовом извршавању.

**IV. ПРОЦЕНА ПОТРЕБНИХ ФИНАНСИЈСКИХ СРЕДСТАВА ЗА СПРОВОЂЕЊЕ СПОРАЗУМА**

За спровођење овог закона у 2021. години није потребно обезбедити средства из буџета Републике Србије, као ни у наредне две фискалне године.

**V. РАЗЛОЗИ ЗА ДОНОШЕЊЕ ЗАКОНА ПО ХИТНОМ ПОСТУПКУ**

Доношење Закона о потврђивању Споразума о условима за слободан приступ тржишту рада на Западном Балкану предлаже се у циљу ефикаснијег поступка реализације Споразума о условима за слободан приступ тржишту рада на Западном Балкану, у оквиру иницијативе „Отворени Балкан”, по хитном поступку у складу са чланом 167. Пословника Народне скупштине („Службени гласник РС”, број 20/12 − пречишћени текст), а ради испуњења међународних обавеза и евентуалног отклањања штетних последица по рад органа и организација.

**VI. РАЗЛОЗИ ЗБОГ КОЈИХ СЕ ПРЕДЛАЖЕ ДА ЗАКОН СТУПИ НА СНАГУ ПРЕ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”**

Ступање на снагу овог закона наредног дана од дана објављивања у „Службеном гласнику Републике Србије” предлаже се из разлога реализације Споразума о условима за слободан приступ тржишту рада на Западном Балкану, у оквиру иницијативе „Отворени Балкан”, а из разлога наведених за предлагање доношења овог закона по хитном поступку.